Lav et referat af nedenstående tekst:

Tekst:
Aalborg ligner sig selv på en helt almindelig torsdag. Og dog. For i ankomsthallerne bliver rejsende til lufthavnen mødt af nye informationstavler, som skal skærpe opmærksomheden på corona-smittefaren, som lige nu breder sig rundt om i verden. - Vi har sat de her skilte op, så vores passagerer helt kort kan orientere sig om, hvad man skal gøre for at undgå smitte, og hvad man kan gøre, hvis man har mistanke om, at man kan være smittet, siger sikkerhedschef i Aalborg Lufthavn, Søren Bjerg. Skiltene er på både dansk, engelsk og kinesisk. I lufthavnen håber de, at lufthavnen helt slipper for at håndtere corona-virus, men efter at den første dansker har fået konstateret sygdommen, tager Aalborg Lufthavn ingen chancer. - Der er ingen tegn på, at det skulle blive et problem, men det er vigtigt, at vi er på forkant med det, hvis vi pludselig oplever det, siger Søren Bjerg. Ingen grund til bekymring Lufthavnens personale er instrueret i, hvordan de skal reagere, hvis de ser en passager med klare corona-lignende symptomer. - Så kontakter vi den pågældende person på behørig afstand og beder vedkommende om at tage et mundbind på, som vi har med. Derefter hjælper vi med kontakten til en læge, så de kan blive undersøgt, siger Søren Bjerg. I det tilfælde at der ankommer et fly til Aalborg Lufthavn, hvor flyets personale har slået alarm om mulige smittede ombord, vil et andet beredskab blive aktiveret. Flyet vil i første omgang blive sat i karantæne indtil de relevante myndigheder og sundhedspersonale har undersøgt alle ombord. - Indtil videre er der ingen grund til bekymring. Vi opfordrer alle til at gøre og rejse, som de plejer og så selvfølgelig følge med i Sundhedsstyrelsen instrukser i forbindelse med corona-virus, siger sikkerhedschef Søren Bjerg.

Referat:
I Aalborg Lufthavn håndterer de på en travl dag op mod 4000 passagerer. En del af dem kommer fra mange forskellige steder i verden, men lufthavnens personale er uddannet i at tage sig af passagerer, som de frygter kan være smittet med coronavirus.